Attēls, kurā ir teksts, fonts, ekrānuzņēmums, balts

Apraksts ģenerēts automātiski

**Bērnu tiesību aizsardzības Sadarbības grupas**

**SĒDES PROTOKOLS**

Cēsīs, Cēsu novadā

2025.gada 08.jūlijs Nr. 7

Sēde sākās: 08.07.2025. plkst. 14:00

Sēdē piedalās Bērnu tiesību aizsardzības Sadarbības grupas locekļi: Kristīne Berga (Bāriņtiesas priekšsēdētājas vietniece), Elita Rancāne (Sociālā dienesta ĢBAN nodaļas vadītāja), Inga Kārkliņa (Sociālā dienesta vadītāja), Guntars Norbuts (PP priekšnieks), Dina Dombrovska ( Izglītības pārvalde)

Sēdi protokolē: Elita Rancāne (Sociālā dienesta ĢBAN nodaļas vadītāja)

**Darba kārtība:**

1. **Par vēstules sagatavošanu Labklājības un Veselības ministrijām par bērnu un jauniešu psihiskās veselības atbalsta sistēmu Cēsu novadā**

Konstatēts, ka speciālisti ikdienā darbā ar ģimenēm un bērniem novēro pieaugošas tendences, kas norāda uz nopietnām psihiskās veselības un uzvedības problēmām bērniem un jauniešiem. Īpaši, pēdējo divu gadu laikā novērota satraucoša situācija: palielinās to bērnu un jauniešu skaits, kuri lieto atkarību izraisošas vielas, palielinās bērnu un jauniešu uzvedības problēmas skolās un sabiedriskajās vietās, pieaug bērnu skaits, kuri neapmeklē skolu; ir vairāki gadījumi, kad jaunieši sev tīši nodara fizisku kaitējumu – graizās, cieš no dziļas iekšējas trauksmes un depresijas; pēdējo divu mēnešu laikā Cēsu novadā ir notikuši divi pašnāvības gadījumi (12 un 17 gadus veci bērni), un tas ir ļoti nopietns signāls, ka nepieciešamo psihiskās veselības atbalstu nav iespējams saņemt savlaicīgi.

Tāpēc ir būtiski steidzami rīkoties, lai Cēsu novadā būtu pieejams:

1. valsts nodrošināts bērnu psihiatrs, narkologs un atkarību speciālists.
2. normatīvajos aktos paredzēta iespējamība nodrošināt steidzami tuvāk dzīvesvietai bērnu psihiatru un narkologu konsultācijas (t.s. “zaļais koridors”), ja sociālā darbinieka rīcībā ir ziņas par bērna psihiskās veselības stāvokļa saasinājumu.
3. pusaudžu resursa centra filiāles izveidi Cēsu novadā un valsts finansējuma nodrošināšanu šī pakalpojuma sniegšanai, lai būtu iespējams savlaicīgi saņemt mūsdienīgu un multi-disciplināru atbalstu pusaudžiem ar dažādiem mentālās veselības riskiem un grūtībām vai nodrošināt pakalpojuma savlaicīgu pieejamību (palielinot finansējumu un speciālistu skaitu Pusaudžu resursa centra filiālēs Valmierā un Siguldā).
4. **Par Bērnu seksuālās izmantošanas prevences plāna izpildi**

E.Rancāne informē, ka prevences plāna Rīcības programmā paredzētais tiek pamazām īstenots. 18.06.2025. Sociālais dienests sadarbībā ar jauniešu nodaļu Jauniešu centrā “Apelsīns” organizēja aktivitāti, kas saistīta ar jauniešu izglītošanu par bērnu seksuālo izmantošanu.

Pagaidām neiespējami ir realizēt speciālistu apmācību finansējuma trūkuma dēļ. Centrs “Dardedze” piedāvā apmācību, kuras izmaksas ir 29-70 euro vienam dalībniekam vai 590 kolektīvam.

1. **Par Cēsu klīnikas un Cēsu Rotary kluba sadarbību**

I.Kārkliņa informē, ka piedalījusies sarunās kopā ar Cēsu klīnikas un Cēsu Rotary kluba pārstāvjiem, lai attīstītu idejas kopīgai sadarbībai. Tas dotu iespēju izveidot jaunus pakalpojumus bērniem un jauniešiem dažādas problemātikas risināšanai (piem., piedzīvojumu terapijas grupas, pārgājienu, u.c.).

**4. Par informācijas apkopošanu par pieejamo atbalstu bērniem Cēsu novadā**

I.Kārkliņa informē, ka ir izveidots kopīgots dokuments (Izglītības pārvalde, Cēsu klīnika, Sociālais dienests), kurā tiek apkopota informācija par pieejamo atbalstu bērniem Cēsu novadā (psihosociālais atbalsts, izglītības, sociālie pakalpojumi, veselības aprūpe, aizsardzība un juridiskais atbalsts, brīvā laika un interešu izglītība, NVO atbalsts). Aicināti visi kopīgi apkopot pieejamo informāciju.

**Sadarbības grupa nolemj:**

1. Nākamās BTA sadarbības grupas sēdes sasaukt š.g. 8.septembrī.
2. E.Rancānei līdz 09.07.2025. sagatavot vēstules projektu ministrijām un kopīgot šo dokumentu ar sadarbības grupas locekļiem.
3. Neuzsākt sadarbību ar Centrs “Dardedze”, jo nav finanšu līdzekļi.
4. I.Kārkliņai un E.Rancānei 09.07.2025. plkst. 17.00 piedalīties sarunās ar Cēsu klīnikas un Cēsu Rotary kluba pārstāvjiem.
5. I.Kārkliņai kopīgot izveidoto dokumentu par atbalsta pieejamību bērniem Cēsu novadā ar Bāriņtiesu, pašvaldības policiju.
6. Uz 08.09.2025. sadarbības grupas sēdi uzaicināt Valsts policijas pārstāvjus, lai saņemtu informāciju par Valsts policijas preventīvo darbu ar pusaudžiem pēc dažādiem gadījumiem, kā par arī informācijas apmaiņu ar pārējām institūcijām sadarbībai preventīvā darba veicināšanai. ( VP speciālisti darbā ar pusaudžiem A.Krasņicka, E.Antonova, L.Krīgale, I.Randare).

Sadarbības grupa sēdi beidz plkst. 16.00

Sadarbības grupas vadītājs: G.Norbuts

Protokolēja E.Rancāne